**PATVIRTINTA:**

**Vilniaus ,,Atgajos” specialiosios mokyklos**

**Direktorės Editos Astapovičienės**

**Įsakymu Nr.\_\_\_\_\_\_\_\_\_\_\_\_\_\_**

**VILNIAUS ,,ATGAJOS” SPECIALIOSIOS MOKYKLOS DARBUOTOJŲ VEIKSMŲ**

**PAGALBOS PAGAL GYDYTOJŲ REKOMENDACIJAS UŽTIKRINIMO**

**(PVZ.VAISTŲ LAIKYMO,IŠDAVIMO, NAUDOJIMO IR KT.), JEIGU**

**MOKINYS SERGA LĖTINE NEINFEKCINE LIGA**

**TVARKOS APRAŠAS**

1. **BENDROJI DALIS**

**1.** Sveikatos priežiūrą bendrojo ugdymo mokyklose reglamentuoja teisės aktai:

1.1. VISUOMENĖS SVEIKATOS PRIEŽIŪROS ORGANIZAVIMO MOKYKLOJE TVARKOS APRAŠAS (PATVIRTINTA Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 (Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2016 m. liepos 21 d. įsakymo Nr. V-966/V-672 redakcija, paskelbta TAR 2016-07-22, i. k. 2016-20912);

1.2. LR Sveikatos apsaugos ministro 2007 m. rugpjūčio 1 d. įsakymas Nr. V-630 „Dėl visuomenės sveikatos priežiūros specialisto, vykdančio sveikatos priežiūrą mokykloje, kvalifikacinių reikalavimų aprašo patvirtinimo“ (Žin., 2007, Nr. 88-3492, Žin., 2009, Nr. 89-3816, Žin., 2011, Nr. 29-1371);

1.3. LR Sveikatos apsaugos ministro 2011 m. rugpjūčio 10 d. įsakymas Nr. V-773 „Dėl Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (Žin., 2011, Nr. 103-4858).

1.4. Lietuvos Respublikos švietimo ir mokslo ministro 2000 m. vasario 11 d. įsakymu Nr. 113 „Dėl moksleivių nelaimingų atsitikimo tyrimo, registravimo ir apskaitos nuostatų“ (Žin., 200, Nr. 15-403)

2. Visuomenės sveikatos priežiūros organizavimo mokykloje tvarkos aprašo III skyriaus VISUOMENĖS SVEIKATOS PRIEŽIŪROS SPECIALISTO (toliau – VSPS) FUNKCIJOS, TEISĖS IR PAREIGOS p. 17.11. įpareigoja visuomenės sveikatos priežiūros specialistą (toliau –VSPS) teikti ir (ar) koordinuoti pirmosios pagalbos teikimą Mokykloje; p. 17.12. įpareigoja VSPS tikrinti mokinių asmens higieną, p. 17.13. planuoti ir taikyti užkrečiamųjų ligų ir jų plitimo profilaktikos priemones pagal kompetenciją, p. 17.14. dalyvauti įgyvendinant užkrečiamosios ligos židinio ar protrūkio kontrolės priemones.

3. LIETUVOS HIGIENOS NORMOS HN 21:2011 „MOKYKLA, VYKDANTI BENDROJO UGDYMO PROGRAMAS. BENDRIEJI SVEIKATOS SAUGOS REIKALAVIMAI “III skyriaus p. 9 nurodyta, kad Mokyklos darbuotojai gali dirbti tik teisės akto nustatyta tvarka pasitikrinę sveikatą ir įgiję žinių higienos, o pedagoginiai darbuotojai ir pirmosios pagalbos teikimo klausimais bei turėti sveikatos žinių atestavimo pažymėjimus. Asmens medicininė knygelė (sveikatos pasas) (forma Nr. F048/a) ir sveikatos žinių atestavimo pažymėjimai ar jų kopijos laikomi mokykloje vadovo nustatytoje vietoje.

4. Visuomenės sveikatos priežiūra Mokykloje vykdoma pagal Mokyklos visuomenės sveikatos priežiūros veiklos planą (toliau – Veiklos planas), kuris yra sudedamoji Mokyklos mokslo metų / metinės veiklos programos dalis.

5. VSPS ir mokyklos pedagoginiai darbuotojai privalo mokėti teikti pirmąją (ne medicininę) pagalbą.

6. VSPS neturi teisės atlikti asmens sveikatos priežiūrai priskirtų licencijuotų paslaugų (duoti vaistų, daryti injekcijas).

7. Neturint būtinosios kvalifikacijos bei licencijos asmens sveikatos priežiūros paslaugų teikimui, tokie veiksmai yra neteisėti ir neleistini.

8. Vadovaujantis Asmens sveikatos paslapties kriterijais, patvirtintais Lietuvos Respublikos sveikatos apsaugos ministro 1999 m. gruodžio 16 d. įsakymu Nr. 552 „Dėl Asmens sveikatos paslapties kriterijų patvirtinimo“, užtikrinamas Mokinių asmens sveikatos informacijos konfidencialumas.

**II. MOKYKLOS DARBUOTOJŲ VEIKSMAI PAGALBOS PAGAL GYDYTOJŲ REKOMENDACIJAS UŽTIKRINIMO (PVZ. VAISTŲ LAIKYMO, IŠDAVIMO, NAUDOJIMO IR KT.), JEIGU MOKINYS SERGA LĖTINE NEINFEKCINE LIGA**

1. Vaiko sveikatos pažymėjimą (forma 0.27-1/a ) Mokinys privalo pristatyti Mokyklai iki naujų mokslo metų rugsėjo 15 d.

1.1. Vaiko sveikatos pažymėjime (forma 0.27-1/a ) turi būti įrašas:

1.1.1. ar Mokinys serga lėtine, neurologine ar kita liga;

1.1.2. ar Mokiniui yra skiriami vaistai, kokie ir kaip vartojami;

1.1.3. kokie medikamentai (jei būtina) Mokiniui turi būti skiriami epilepsijos priepuolio metu;

1.1.4. vaistus į Mokyklą atneša Tėvai ar globėjai originalioje pakuotėje;

1.1.5. vaistai laikomi VSPS kabinete, specialiai tam skirtoje vietoje;

1.1.6. įvykus epilepsijos priepuoliui, vaistus Mokiniui duoda VSPS. Jei VSPS mokykloje tuo metu nėra, vaistus duoda Administracijos įgaliotas asmuo;

3. Tėvai ar globėjai, raštu pasirašo, jog sutinka, kad gydytojo paskirtus vaistus mokiniui gali duoti Mokyklos VSPS. Sutikimas įsegamas į mokinio asmens bylą.

4. Vaistai turi būti originalioje, nepažeistoje pakuotėje ir tinkamo galiojimo

4. Tėvų atnešti vaistai laikomi VSPS kabinete, specialiai tam skirtoje vietoje.

5. Vaistus Mokiniui mokykloje duoda VSPS pagal gydytojo nurodytas rekomendacijas. Jeigu VSPS mokykloje nėra, vaistus mokiniui išduoda Administracijos įgaliotas asmuo..

5.1. Mokiniui ugdomojo proceso metu išvykus už mokyklos ribų (pvz. išvykų dienų metu), gydytojo skirtus Mokinio vaistus perduoda VSPS už išvyką atsakingam pedagogui.

6. Mokinio, kuris serga cukriniu diabetu ir jam reikia matuoti cukraus kiekį kraujyje bei leisti Insuliną:

6.1. Mokykla reikalauja Vaiko sveikatos pažymėjime (forma 0.27-1/a) įrašo su nurodyta privaloma Mokiniui pagalbos forma.

6.2. Mokinio tėvai teikia raštišką sutikimą, apie tai, jog sutinka, kad mokykloje Mokiniui cukraus kiekį kraujyje matuotų ir leistų Insuliną. VSPS. Sutikimas įsegamas į Mokinio asmens bylą;

6.3. Aparatą cukraus kiekiui kraujyje matuoti ir Insuliną į mokyklą atneša sergančio Mokinio tėvai;

6.4. Jei VSPS mokykloje tą dieną nedirba, cukraus kiekį kraujyje pamatuoti ir Insuliną suleisti gali administracijos įgaliotas asmuo.

7. Visuomenės Sveikatos Priežiūros organizavimo Vilniaus ,,Atgajos” specialiojoje mokykloje Tvarkos aprašas, atsiradus Vilniaus miesto savivaldybės Visuomenės Sveikatos biuro naujiems nurodymams, gali būti papildomas ar koreguojamas.